**ROMÂNIA (nu produce efecte juridice)\*
JUDEȚUL MUREȘ
DIRECȚIA DE ASISTENȚĂ SOCIALĂ TÂRGU MUREȘ**

**Nr. act (RU)3271/28.01.2025 Inițiator**

 **PRIMAR,**

 **Soós Zoltán**

**REFERAT DE APROBARE**

**privind aprobarea** **Programului de acțiune comunitară destinat prevenirii și**

**combaterii riscului de marginalizare și excluziune socială pentru anul 2025**

Direcția de Asistență Socială Târgu Mureș pune în practică un ansamblu de acțiuni și măsuri specifice destinate prevenirii și combaterii riscului de marginalizare și excluziune socială, în cadrul unui program de acțiune comunitară, așa cum este prevăzut în Art. 35 din Legea nr. 292/2011 a asistenței sociale.

Acțiunile și măsurile stabilite în programul de acțiune comunitară se adresează persoanelor și familiilor aflate în situație de nevoie socială, cu precădere beneficiarilor venitului minim de incluziune, pentru prevenirea sau ameliorarea situației de dificultate și atenuare a consecințelor acesteia, pentru menținerea unui nivel decent de viață al persoanei sau familiei precum și pentru prevenirea și combaterea riscului de marginalizare și excluziune socială.

Pentru combaterea sărăciei, administrația publică locală trebuie să aibă în vedere pe lângă asistența socială acordată sub formă de beneficii de asistență socială și a intervenției în situații de urgență socială, protejarea și dezvoltarea capacității generațiilor viitoare de a fi independente economic în primul rând prin facilitarea accesului persoanelor și grupurilor vulnerabile la toate serviciile publice de interes general - servicii sociale, sănătate, educație, ocupare, locuire și obținerea documentelor de identitate prin următoarele instituții: Direcția de Sănătate Publică Mureș, Agenția Județeană pentru Ocuparea Forței de Muncă Mureș, Inspectoratului Școlar Județean Mureș, Cabinete Medicale – Medici de Familie, Casa Județeană de Asigurări de Sănătate Mureș, Direcția Generală pentru Protecția Copilului și Asistență Socială Târgu Mureș, S.C. Locativ S.A., Serviciul Public Comunitar Local de Evidență a Persoanelor Târgu Mureș.

Programul de acțiune comunitare pentru combaterea marginalizări și excluziunii sociale se elaborează în conformitate cu prevederile Art. 35 din Legea 292/2011 privind legea asistenței sociale cu modificările și completările ulterioare. Programul de acțiune comunitare are ca obiectiv general, îmbunătățirea calității vieții prin acțiuni și măsuri active de combatere a marginalizării și excluziunii sociale.

Conform Art. 27\*, alin (1) și (2) din Legea nr. 196/2016 privind venitul minim de incluziune, cu modificările și completările ulterioare, a Art. 5, alin (1) din Normele metodologice de aplicare a prevederilor Legii nr. 196/2016 privind venitul minim de incluziune, aprobate prin Hotărârea Guvernului nr. 1154/2022, cu modificările și completările ulterioare, precum și ale art. 129, alin. (7), lit. “b” din Codul Administrativ, cu modificările și completările ulterioare, supunem Consiliului Local, spre dezbatere și aprobare proiectul de hotărâre în forma inițiată.

Director Executiv,

Andreia Moraru

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare.**